Astăzi, Spitalul Colţea din Bucureşti a împlinit 320 de ani de la înființare. În spaţiul public au apărut imagini cu o petrecere organizată chiar în unitatea medicală, la doar câţiva pași de saloanele pacienților.
În GALERIA FOTO de mai jos puteţi urmări imagini cu petrecerea organizată în Spitalul Colţea din Bucureşti, lângă saloanele pacienților.
››› Vezi galeria foto ‹‹‹În imagini se observă cum petrecăreții chiuie şi fredonează versuri din melodii cunoscute pe scările spitalului, parcă nepăsători de dramele prin care poate trec unii din pacienții şi familiile lor.
Atmosfera a fost încinsă şi cu melodii şi dansuri greceşti, toate în aplauzele celor prezenţi în incinta spitalului.
Totul probabil cu permisiunea dr Ioan Bogdan Furtună, fost director medical al Spitalului Colentina, pus la conducerea unității de USR din 2022, notează DCnews.ro care a postat imaginile pe Youtube.